A Központi Statisztikai Hivatal Könyvtár
                            
a "Közalkalmazottak jogállásáról szóló" 1992. évi XXXIII. törvény 20/A. § alapján 
pályázatot hirdet
informatikus 
munkakör betöltésére osztályvezetői megbízással. 
A közalkalmazotti jogviszony időtartama:
Határozatlan idejű közalkalmazotti jogviszony 

A foglalkoztatás jellege: 
Teljes munkaidő 
A vezetői megbízás időtartama:
A vezetői megbízás határozott időre, öt évre szól. 
A munkavégzés helye:
Budapest II. ker., Keleti Károly u. 5.

A munkakörbe tartozó, illetve a vezetői megbízással járó feladatok:

Rendszeradminisztrátorként részt vesz az OLIB integrált könyvtári rendszer üzemeltetésében, karbantartásában. Kapcsolatot tart a könyvtári rendszer szállítójával. Ellátja az adatbázis tartalmával kapcsolatos adatvédelmi feladatokat. 

A könyvtár honlapjának és portáljának informatikai működtetése.

Biztosítja a könyvtári munkaállomások, az informatikai hálózat és a hozzájuk csatlakozó egyéb eszközök folyamatos működését. Elhárítja a felmerülő informatikai problémákat.

Kapcsolatot tart a KSH Informatikai főosztályával, ennek keretében üzemelteti a KSH távmunkás-rendszeréhez tartozó távoli elérési lehetőséget.

Az informatikai területhez kapcsolódó közbeszerzési eljárások előkészítésében hatékonyan részt vesz, a közbeszerzés hatálya alá nem tartozó informatikai beszerzéseket lebonyolítja.

Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók. 

Pályázati feltételek:
•	szakirányú felsőfokú végzettség: mérnök informatikus, műszaki informatikus,
•	angol nyelv ismerete,
•	legalább 3 év vezetői tapasztalat, 
•	magyar állampolgárság, büntetlen előélet. 

A pályázat részeként benyújtandó iratok, igazolások:
•	részletes szakmai önéletrajz,
•	az iskolai végzettséget, szakképzettséget, igazoló okirat(ok) másolata,
•	3 hónapnál nem régebbi erkölcsi bizonyítvány fénymásolata,
•	a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
•	a pályázó nyilatkozata arról, hogy a kezdeti, 3 hónapos próbaidőben való
foglalkoztatást elfogadja,
•	pályázó nyilatkozata arról, hogy vagyonnyilatkozat-tételi kötelezettségét teljesíteni fogja.

A pályázat elbírálásánál előnyt jelent:
•	hálózatok építésében és üzemeltetésében szerzett tapasztalat, 
•	legalább 5 év költségvetési intézménynél szerzett szakmai tapasztalat. 

A munkakör betölthetőségének időpontja:
A munkakör legkorábban a pályázati eljárás lezárulása után tölthető be. 
A pályázat benyújtásának határideje: 2011. június 14. 
A pályázati kiírással kapcsolatosan további információt Nádudvary Lajosné nyújt, a 06 1 345 1166-os telefonszámon.
A pályázatok benyújtásának módja: 
-	elektronikusan: kodosz@ksh.hu címre
-	postai úton, a pályázatnak a KSH Könyvtár címére történő megküldésével (1024 Budapest, Keleti Károly u. 5.). Kérjük a borítékon feltüntetni a pályázati adatbázisban szereplő azonosítószámot: 640-163/2011 , valamint a munkakör megnevezését: informatikai osztályvezető.
A pályázat elbírálásának határideje: 2011. június 20. 
A pályázati kiírás további közzétételének helye, ideje: 
§         A KSH Könyvtár weboldala – 2011. május 25.
§         Katalist levelezőlista –2011. május 25.
A munkáltatóval kapcsolatban további információt a http://konyvtar.ksh.hu honlapon szerezhet. 
A KÖZIGÁLLÁS publikálási időpontja: 2011. május 25. 
A pályázati kiírás közzétevője a Kormányzati Személyügyi Szolgáltató és Közigazgatási Képzési Központ (KSZK). A pályázati kiírás a munkáltató által a KSZK részére megküldött adatokat tartalmazza, így annak tartalmáért a pályázatot kiíró szerv felel.